Държавен вестник, бр. 52, 2022 г., стр. 21

БРОЙ  52	
Д Ъ Р Ж А В Е Н  В Е С Т Н И К 	
СТР.  21  
1. копие от диплома за придобита образо­
вателно-квалификационна степен на висше 
образование или удостоверение за признаване 
на придобито висше образование от чуждес­
транни висши училища и документ за придо­
бита професионална квалификация „учител“; 
ако дипломата на кандидата за придобито в 
Република България образование е вписана в 
регистъра на завършилите студенти и докто­
ранти, в заявлението се посочват номерът и 
датата на издаване и висшето училище, издало 
дипломата, а ако документът за признаване 
на придобитото в чужбина висше образование 
е вписан в регистрите за академично призна­
ване на Националния център за информация 
и документация (НАЦИД), в заявлението се 
посочват номерът и датата на издаване, като 
копие на диплома или удостоверение не се 
прилага;
2. копие от документ, удостоверяващ изис­
куемия стаж – трудова, служебна или осигу­
рителна книжка, или копие на друг документ, 
удостоверяващ такъв стаж;
3. документ за проведен медицински пре­
глед, удостоверяващ липсата на заболява­
нията по чл. 2 от Наредба № 4 от 2016 г. за 
заболяванията и отклоненията, при които не 
може да се заема длъжност на педагогически 
специалист – оригинал, за заемане на длъж­
ностите по чл. 7, ал. 1;
4. карта за предварителен медицински пре­
глед (когато са изтекли повече от три месеца 
от последното прекратяване на трудовото/
служебното правоотношение на кандидата);
5. концепция за стратегическо управление 
на институцията за период от три години до 
10 стандартни печатни страници, едностранно 
разпечатани, формат А4, шрифт Times New 
Roman 12 pt, разстояние между редовете 
1,15 lines; концепцията се представя в запе­
чатан непрозрачен плик освен в случаите, 
когато заявлението и концепцията се подават 
по електронен път;
6. други документи, в това число: за придо­
бита професионално-квалификационна степен, 
допълнителна квалификация и др.
(3) Подаването на писмено заявление и 
приложенията към него се извършва лично 
от всеки кандидат или чрез пълномощник в 
деловодството на съответния орган по чл. 3, 
ал. 2.
(4) Заявлението и приложенията към него 
може да се подават и по електронен път на 
обявената електронна поща по чл. 4, т. 6, 
като в този случай заявлението и концепци­
ята следва да бъдат подписани от кандидата 
с електронен подпис. Концепцията следва да 
бъде във формат PDF, в криптиран вид чрез 
един от следните формати: „.7z“, „.zip“ или 
„.rar“.
Чл. 9. (1) При подаване на заявленията на 
кандидатите или на пълномощниците им се 
предоставя или изпраща по електронна поща 
на кандидата длъжностна характеристика за 
конкурсната длъжност. 
(2) Заявленията се регистрират с входящ 
номер с дата, който се предоставя или изпраща 
на заявителя в случаите, когато заявлението 
е подадено по електронна поща.
(3) Заявления, подадени след изтичане на 
едномесечния срок, се регистрират, но не се 
разглеждат.
Чл. 10. Когато след изтичането на срока 
за подаване на документите не е постъпило 
нито едно заявление, органът по чл. 3, ал. 2 
прекратява конкурсната процедура със заповед.
Раздел V
Допускане до конкурс
Чл. 11. Допускането на кандидатите до 
конкурс се осъществява от комисия по допус­
кане в състав не по-малко от трима членове, 
назначена от органите по чл. 3, ал. 2.
Чл. 12. (1) Комисията по допускане раз­
глежда постъпилите в срок заявления на 
кандидатите и приложенията към тях с цел 
да прецени дали кандидатите са представили 
всички необходими документи и дали същите 
удостоверяват изпълнението на посочените в 
заповедта за обявяване изисквания.
(2) За удостоверяване на изискванията за 
придобито висше образование с образова­
телно-квалификационна степен „магистър“ в 
съответното на длъжността професионално 
направление от Класификатора на областите 
на висше образование и професионалните на­
правления комисията по допускане извършва 
служебна проверка в регистъра на завършили­
те студенти и докторанти в случаите, когато 
кандидатите са посочили в заявлението за 
участие в конкурса номер, дата и висшето 
училище, издало дипломата. За кандидатите, 
завършили висше образование в чужда дър­
жава, комисията извършва служебна проверка 
в регистрите за академично признаване на 
НАЦИД за наличието на удостоверение за 
академично признаване, когато в заявлението 
са посочени номер и дата.
(3) За удостоверяване на изискванията 
кандидатът да не е осъждан за умишлено 
престъпление от общ характер независимо 
от реабилитацията комисията по допускане 
осигурява служебно електронна справка за 
съдимост на кандидатите, подали документи 
за участие в конкурса.
(4) Когато при извършване на служебна 
проверка за съдимост се получи съобщение, че 
лицето не попада в обхвата на чл. 35б, ал. 1, 
изречение второ от Наредба № 8 от 2008 г. 
за функциите и организацията на дейността 
на бюрата за съдимост (ДВ, бр. 24 от 2008 г.), 
председателят на комисията го уведомява 
писмено, като определя срок за представяне 
на оригинал на свидетелство за съдимост.